చక్ దే ఇండియా
చక్ దే! ఇండియా (హిందీ: चक दे इंडिया ఇంగ్లీష్: "గో ఫర్ ఇట్, ఇండియా!") అనేది భారతదేశంలోని హాకీ రంగం గురించి చిత్రీకరించిన ఒక బాలీవుడ్ క్రీడా చలనచిత్రం. దీనికి షిమిత్ అమిన్ దర్శకత్వం వహించగా, యాష్ రాజ్ ఫిల్మ్స్ నిర్మించింది మరియు దీనిలో భారతీయ హాకీ జట్టుకు మాజీ కెప్టెన్ కబీర్ ఖాన్‌గా షారూఖ్ ఖాన్ నటించాడు. పాకిస్థానీ హాకీ జట్టు చేతిలో దురదృష్టకర ఓటమి తర్వాత, క్రీడ నుండి ఖాన్ బహిష్కరించబడతాడు. కోపంతో అతని చుట్టుపక్కల వాళ్ళు అతన్ని మరియు అతని తల్లిని, వారి పూర్వీకుల ఇంటి నుండి వెళ్లగొడతారు. ఏడు సంవత్సరాల తర్వాత తను చేసిన తప్పును సరిదిద్దుకోవడానికి ఒక ప్రయత్నంలో, ఖాన్ తన పదహారు వివాదస్పద క్రీడాకారిణిలను ఒక ఛాంపియన్ జట్టుగా తీర్చుదిద్దే లక్ష్యంతో భారతీయ మహిళల హకీ జట్టుకు శిక్షకుడుగా చేరతాడు. మహిళల జట్టును బంగారు పతకం వైపు నడిపించిన తర్వాత, ఖాన్ తన ఖ్యాతిని తిరిగి ఆర్జించి, సంవత్సరాల పూర్వం అతన్ని తరిమివేసిన వాళ్ళు చేతే స్వాగతించబడి, అతను తన తల్లితో వారి ఇంటిలోకి ప్రవేశిస్తాడు.
షాహిద్ కపూర్
ఆర్యన్ మ్యూజిక్ వీడియో ఆంఖోం మేలో షాహిద్ ను చూసిన నిర్మాత రమేష్ తౌరని ఆయనను తన సినిమాలో నటింపజేయాలని అనుకున్నారు. ఆ తరువాత షాహిద్ ను కలిసిన రమేష్ సినిమాల్లో నటించడానికి ఆయన వయసు  సరిపోదనీ, శరీర ధారుడ్యం కూడా లేదనీ, ఇంక కొన్నాళ్ళు వేచి ఉండమనీ సలహా ఇచ్చారు. తౌరనితో పనిచేస్తానేమో అన్న ఊహతో అంతకుముందు ఎన్. చంద్రాకు ఒప్పుకున్న ఒక సినిమా నుంచి తప్పుకున్నారు షాహిద్. ఈ విషయం తెలిసిన తౌరని కెన్ ఘోష్ దర్శకత్వం వహిస్తున్న ఇష్క్ విష్క్ (2003) సినిమాలో ఆయనకు అవకాశం ఇప్పించారు. ఈ సినిమాలో నటించే ముందు విపరీతమైన వ్యాయామం చేసి శరీరం పెంచిన షాహిద్ నసీరుద్దీన్ షా, సత్యదేవ్ దూబేలతో కలసి నటనలో శిక్షణ కూడా తీసుకున్నారు.